
         REPUBLIKA HRVATSKA
     TRGOVAČKI SUD U OSIJEKU                                                                        3 St-567/18-4

R E P U B L I K A  H R V A T S K A 
R J E Š E N J E


TRGOVAČKI SUD U OSIJEKU, po sucu Gordani Njari, u stečajnom predmetu povodom prijedloga FINANCIJSKE AGENCIJE, OIB 85821130368, Regionalni centar Zagreb, Trg svibanjskih žrtava 1995. 1, Zagreb za otvaranje stečajnog postupka nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461, dana 7. lipnja 2018.   


r i j e š i o  j e


	I Pokreće se prethodni postupak nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461.   

II Za privremenog stečajnog upravitelja dužnika imenuje se MIJO RONČEVIĆ, OIB 97146101285, Osijek, Vj. I. Meštrovića 74, izabran metodom slučajnog odabira - automatskom dodjelom s iznimkom.

III Privremeni stečajni upravitelj dužan je u roku od 15 dana ispitati postoji li razlog za otvaranje stečajnog postupka i mogu li se imovinom dužnika namiriti troškovi postupka, te dostaviti sudu pisano izvješće u 3 primjerka o istom, u određenom mu roku.

IV Privremeni stečajni upravitelj ovlašten je stupiti u poslovne prostorije dužnika, te tamo provesti sve potrebne radnje.

V Dužnik pojedinac, odnosno tijela dužnika pravne osobe dužni su privremenom stečajnom upravitelju dopustiti uvid u poslovne knjige i svu poslovnu dokumentaciju dužnika i pružiti mu sve potrebne obavijesti, a pod prijetnjom zakonskih posljedica.

VI Zakazuje se ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461,  za dan


12. srpnja 2018. u 9,30 sati
    u prostorijama Trgovačkog suda u Osijeku,
        Zagrebačka br. 2, soba broj 33/II.



Obrazloženje

FINA Regionalni centar Zagreb je 24. kolovoza 2017. dostavila Trgovačkom sudu u Zagrebu prijedlog za otvaranje stečajnog postupka nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461, Klasa: 110-07/17-01/04, Ur.broj: 04-06-17-4249.

Temeljem rješenja Visokog trgovačkog suda RH u Zagrebu broj 31-Su-236/18-3 od 9. ožujka 2018. je određen Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet dana 10. travnja 2018. na daljnji postupak. 

U prijedlogu FINA navodi da na dan 18. kolovoza 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 16.171,77 kn, u koji iznos je uračunata kamata i naknada FINE za provedbu ovrhe na novčanim sredstvima dužnika, te da na dan l8. kolovoz 2017. dužnik u Jedinstvenom registru računa ima otvoren račun i oročena novčana sredstva: HR2324840081104790165 Raiffeisenbank Austria d.d. i da ima jednog zaposlenog djelatnika.

Osim toga, navodi da na temelju čl. 112. st. 5. Stečajnog zakona  („Narodne novine“ br. 71/15. i 104/17. u daljnjem tekstu SZ-a) dužnik na dan 18. kolovoza 2017. godine na ime predujma za namirenje troškova stečajnog postupka ima zaplijenjena novčana sredstva u iznosu od 5.000,00 kn.

Sud je utvrdio da je predlagatelj ovlašten za podnošenje predmetnoga prijedloga u skladu s čl. 110. st. 1. SZ-a, te je donio rješenje o pokretanju prethodnog postupka i imenovao privremenog stečajnog upravitelja sukladno čl. 115. st. 1. i 2. SZ-a, odredio mu dužnosti  sukladno čl.  119. st. 2. i 3. SZ-a i zakazao ročište radi utvrđivanja postojanja pretpostavki za otvaranje stečajnog postupka  sukladno čl. 123. i čl. 128. st.1. SZ-a.

U Osijeku. 7. lipnja 2018.

ZAPISNIČAR                                                                                               S U D A C 
Sanja Ban                                                                                                    Gordana Njari   

								 
UPUTA O PRAVNOM LIJEKU:
Protiv ovoga rješenja nije dopuštena posebna žalba (čl. 115. st. 1. SZ-a).


D N A :

1.	Predlagatelj- FINA Regionalni centar Zagreb                                                
2.	Dužnik – DVA PAPIRA d.o.o. Zagreb, Glogovečka 4  
3.	Privremeni stečajni upravitelj 
4.	zz dužnika Marko Šlopar, Zagreb, Glogovečka 4       
5	e-oglasna ploča uz prijedlog
6	R 12/7
image1.png




